Euroopan parlamentin ja neuvoston päätös N:o 1753/2000/EY, tehty 22 päivänä kesäkuuta 2000, uusien henkilöautojen keskimääräisten hiilidioksidipäästöjen seurantajärjestelmästä



Virallinen lehti nro L 202 , 10/08/2000 s. 0001 - 0013



Euroopan parlamentin ja neuvoston päätös N:o 1753/2000/EY, tehty 22 päivänä kesäkuuta 2000, uusien henkilöautojen keskimääräisten hiilidioksidipäästöjen seurantajärjestelmästä EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ovat kuulleet alueiden komiteaa, noudattavat perustamissopimuksen 251 artiklassa määrättyä menettelyä(3), ja ottavat huomioon sovittelukomitean 9 päivänä maaliskuuta 2000 hyväksymän yhteisen tekstin, sekä katsovat seuraavaa: (1) Ilmastonmuutosta koskevan Yhdistyneiden Kansakuntien puitesopimuksen perimmäinen tavoite on ilmakehän kasvihuonekaasupitoisuuksien vakauttaminen sellaiselle tasolle, että ihmisen toiminnan vaaralliset vaikutukset ilmastojärjestelmään estetään. Joulukuussa 1997 pidetyssä Kioton konferenssissa hyväksytyssä mainitun puitesopimuksen Kioton pöytäkirjassa edellytetään kasvihuonekaasupitoisuuksien vähentämistä. (2) Kioton pöytäkirjan nojalla yhteisö on hyväksynyt tavoitteen vähentää kasvihuonekaasujen kokonaispäästöjään vuosina 2008-2012 vuoden 1990 tasoon verrattuna 8 prosentilla. (3) Kioton pöytäkirjassa edellytetään, että pöytäkirjan liitteen I osapuolet edistyvät todistettavasti sitoumustensa täyttämisessä vuoteen 2005 mennessä. (4) Päätöksellä 93/389/ETY(4) yhteisöön on perustettu valvontajärjestelmä hiilidioksidipäästöjä ja muita kasvihuonekaasuja varten. (5) Komissio on tunnustanut henkilöautojen olevan hiilidioksidipäästöjen merkittävä lähde ja on tehnyt ehdotuksen henkilöautojen hiilidioksidipäästöjen vähentämistä ja polttoainetalouden parantamista koskevaksi yhteisön strategiaksi. Neuvosto otti 25 päivänä kesäkuuta 1996 tekemissään päätelmissä komission suosittaman ratkaisun myönteisesti vastaan. (6) Euroopan parlamentti ja neuvosto ovat asettaneet hiilidioksidipäästöjen keskiarvotavoitteeksi 120 g/km (bensiinikäyttöisillä moottoreilla 5 litraa / 100 km ja dieselkäyttöisillä moottoreilla 4,5 litraa / 100 km) vuonna 2005 (viimeistään vuonna 2010). (7) Komissio suorittaa parhaillaan tutkimuksia, joiden tarkoituksena on laatia mahdollisimman pikaisesti asianmukaisia ehdotuksia moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(5) liitteen II mukaisten N1-luokan ajoneuvojen hiilidioksidipäästöjen mittausmenetelmien yhdenmukaistamiseksi. (8) Uusien henkilöautojen hiilidioksidipäästöt mitataan yhteisössä yhdenmukaistetulla menetelmällä, josta säädetään moottoriajoneuvojen hiilidioksidipäästöistä ja polttoaineen kulutuksesta 16 päivänä joulukuuta 1980 annetussa neuvoston direktiivissä 80/1268/ETY(6). (9) 20 päivänä joulukuuta 1995 annetussa komission tiedonannossa esitetyn yhteisön strategian tehokkuuden ja autonvalmistajien järjestöjen tekemien virallisten sitoumusten täytäntöönpanon todentamiseksi on tarpeen vahvistaa menettelyt, joilla yhteisössä myytävien uusien henkilöautojen hiilidioksidipäästöjä valvotaan objektiivisesti. Tässä päätöksessä säädetään tällaisesta järjestelmästä. Komissio on ilmoittanut tutkivansa mahdollisimman pian, onko tarpeen luoda oikeudellinen kehys autonvalmistajien järjestöjen kanssa tulevaisuudessa tehtäviä sopimuksia varten, mukaan luettuna toimenpiteet, jotka toteutetaan, jos sopimukset eivät ole toimivia. (10) Jäsenvaltioiden olisi kerättävä tämän päätöksen mukaisiin tarkoituksiin ainoastaan direktiivin 70/156/ETY mukaisia virallisia tietoja. (11) Direktiivissä 70/156/ETY säädetään, että valmistajien on annettava vaatimustenmukaisuustodistus, jonka on seurattava jokaisen uuden henkilöauton mukana, ja että jäsenvaltiot voivat sallia uuden henkilöauton rekisteröinnin ja käyttöönoton ainoastaan, jos se on varustettu voimassa olevalla vaatimustenmukaisuustodistuksella. (12) Tämän päätöksen tarkoituksena ei ole yhdenmukaistaa kansallisia ajoneuvorekisterijärjestelmiä vaan käyttää niitä pohjana sellaisen vähimmäistietokannan kokoamisessa, jonka avulla uusien henkilöautojen keskimääräisten hiilidioksidipäästöjen valvontaan tarkoitettu yhteisön ohjelma voi toimia asianmukaisesti. (13) On syytä sisällyttää päätökseen kaikki uudet vaihtoehtoisella käyttövoimalla toimivat henkilöautot, jotka kuuluvat direktiivin 70/156/ETY soveltamisalaan. (14) Seurantajärjestelmää olisi sovellettava ainoastaan niihin uusiin henkilöautoihin, jotka rekisteröidään yhteisössä ensimmäisen kerran ja joita ei ole aikaisemmin rekisteröity muualla. (15) Komission ja jäsenvaltioiden olisi oltava yhteydessä toisiinsa tietojen laadun valvonnan osalta, jotta varmistetaan tämän päätöksen asianmukainen täytäntöönpano, OVAT TEHNEET TÄMÄN PÄÄTÖKSEN: 1 artikla Tällä päätöksellä perustetaan yhteisössä rekisteröitävien uusien henkilöautojen keskimääräisten hiilidioksidipäästöjen seurantajärjestelmä. Sitä sovelletaan ainoastaan niihin henkilöautoihin, jotka rekisteröidään yhteisössä ensimmäisen kerran ja joita ei ole aikaisemmin rekisteröity muualla. 2 artikla Tässä päätöksessä tarkoitetaan: 1) "henkilöautolla" kaikkia direktiivin 70/156/ETY liitteen II määritelmän mukaisia M1-luokan ajoneuvoja, jotka kuuluvat direktiivin 80/1268/ETY soveltamisalaan. Henkilöautoina ei pidetä ajoneuvoja, jotka kuuluvat direktiivin 92/61/ETY(7) soveltamisalaan, eikä direktiivin 70/156/ETY 4 artiklan 1 kohdan a alakohdan toisessa luetelmakohdassa määriteltyjä erikoiskäyttöön tarkoitettuja ajoneuvoja; 2) "ensirekisteröidyllä autolla" henkilöautoa, joka on rekisteröity ensimmäisen kerran yhteisössä. Määritelmän ulkopuolelle jäävät nimenomaisesti ne ajoneuvot, jotka on rekisteröity uudelleen toisessa jäsenvaltiossa tai jotka on rekisteröity aikaisemmin yhteisön ulkopuolella; 3) "vaatimustenmukaisuustodistuksella" direktiivin 70/156/ETY 6 artiklassa tarkoitettua todistusta; 4) "hiilidioksidipäästöillä" tietyn henkilöauton hiilidioksidipäästöjä (CO2-päästöjä), jotka on mitattu direktiivin 80/1268/ETY mukaisesti ja esitetty direktiivin 70/156/ETY liitteessä VIII sekä jotka ilmenevät tyyppihyväksyntäasiakirjasta; 5) "valmistajalla" henkilöä tai tahoa, joka vastaa hyväksyntäviranomaisille kaikista tyyppihyväksyntämenettelyyn liittyvistä seikoista ja tuotannon vaatimustenmukaisuuden varmistamisesta. Henkilön tai tahon ei välttämättä tarvitse olla suoraan osallisena hyväksyntämenettelyn kohteena olevan ajoneuvon, järjestelmän, osan tai erillisen teknisen laitteen valmistuksen kaikissa vaiheissa; 6) "merkillä" valmistajan tavaramerkkiä, joka on ilmoitettu vaatimustenmukaisuustodistuksessa ja tyyppihyväksyntäasiakirjassa; 7) "uuden henkilöauton suurimmalla nettoteholla" vaatimustenmukaisuustodistuksessa ja tyyppihyväksyntäasiakirjassa ilmoitettua moottorin suurinta tehoa, joka on mitattu direktiivin 80/1269/ETY(8) mukaisesti; 8) "massalla" vaatimustenmukaisuustodistuksessa ja tyyppihyväksyntäasiakirjassa ilmoitettua korilla varustetun ajokuntoisen auton massaa, joka on määritelty direktiivin 70/156/ETY liitteessä I olevassa 2.6 kohdassa; 9) "iskutilavuudella" vaatimustenmukaisuustodistuksessa ja tyyppihyväksyntäasiakirjassa ilmoitettua moottorin iskutilavuutta; 10) "polttoainetyypillä" polttoainetta, jonka osalta auton tyyppihyväksyntä on alunperin annettu ja joka on ilmoitettu vaatimustenmukaisuustodistuksessa ja tyyppihyväksyntäasiakirjassa; 11) "rekisteritiedostolla" sähköistä tiedostoa, joka sisältää yksittäisen henkilöauton rekisteröintitiedot; 12) "tyypillä", "vaihtoehdolla" ja "muunnoksella" valmistajan ilmoittamia tietyn ajoneuvomerkin alaluokkia, siten kuin ne on määritelty direktiivin 70/156/ETY liitteessä II olevassa B osassa ja jotka voidaan tunnistaa ainoastaan tyyppiä, vaihtoehtoa ja muunnosta koskevan kirjain- ja numeroyhdistelmän perusteella, 13) "vaihtoehtoisella käyttövoimalla toimivalla ajoneuvolla" kaikkia direktiivin 70/156/ETY liitteen II B määritelmän mukaisia M 1-luokan ajoneuvoja, jotka eivät kuulu direktiivin 80/1268/ETY soveltamisalaan; 14) "tyyppihyväksyntäasiakirjalla" asiakirjakokonaisuutta, joka sisältää valmistusasiakirjat, tyyppihyväksyntätodistuksen ja testaustulokset, ja jonka kansalliset tyyppihyväksyntäviranomaiset antavat tiedoksi toisilleen direktiivin 70/156/ETY 4 artiklan 5 ja 6 kohdan mukaisesti. 3 artikla 1. Edellä 1 artiklassa tarkoitetun järjestelmän perustamiseksi jäsenvaltioiden on kerättävä liitteessä I kuvatut tiedot kustakin kyseisessä artiklassa tarkoitetusta henkilöautosta, joka on rekisteröity niiden alueella. 2. Jäsenvaltiot voivat ottaa 1 kohdassa tarkoitetut tiedot joko yhteisön tyyppihyväksyntää koskevista asiakirjoista tai vaatimustenmukaisuustodistuksesta. 3. Jäsenvaltiot vastaavat keräämiensä tietojen oikeellisuudesta ja laadusta. Jäsenvaltioiden on otettava huomioon liitteessä II kuvatut mahdolliset virhelähteet, toteutettava toimenpiteitä virheiden rajoittamisesta mahdollisimman vähiin ja toimitettava komissiolle tilastollisilla analyyseillä tai muilla keinoin laadittu arvio siitä, kuinka suuri osa tiedoista on virheellisiä, samoin kuin 4 artiklan 4 kohdassa tarkoitettu kertomus. 4. Jäsenvaltioiden on toteutettava toimenpiteitä keräämiensä tietojen laadun parantamiseksi ja tiedotettava tästä komissiolle tämän pyynnöstä. Näiden tietojen perusteella komissio voi asianomaista jäsenvaltiota kuultuaan ehdottaa tälle tietojen laadun parantamiseksi toimenpiteitä, joita jäsenvaltio sen jälkeen harkitsee. Jäsenvaltion on tämän perusteella ilmoitettava komissiolle niistä muista toimenpiteistä, joita se tarvittaessa toteuttaa tietojen laadun parantamiseksi. 4 artikla 1. Jäsenvaltioiden on kunakin kalenterivuonna määriteltävä seuraavat tiedot liitteessä III kuvattujen menetelmien mukaisesti sekä valmistajakohtaisesti että kaikkien valmistajien osalta: a) kunkin polttoainetyypin osalta: i) ensirekisteröityjen henkilöautojen kokonaismäärä liitteessä III olevan 1 kohdan mukaisesti, ii) ensirekisteröityjen henkilöautojen keskimääräiset hiilidioksidipäästöt liitteessä III olevan 2 kohdan mukaisesti, b) kunkin polttoainetyypin ja kunkin liitteessä III olevassa 3 kohdassa mainitun hiilidioksidipäästöluokan osalta: i) ensirekisteröityjen henkilöautojen määrä, ii) keskimääräiset hiilidioksidipäästöt liitteessä III olevan 3 kohdan toisen alakohdan mukaisesti, c) kunkin polttoainetyypin ja kunkin liitteessä III olevassa 4 kohdassa mainitun massaluokan osalta: i) ensirekisteröityjen henkilöautojen määrä, ii) keskimääräiset hiilidioksidipäästöt liitteessä III olevan 4 kohdan kolmannen alakohdan mukaisesti, iii) keskimääräinen massa liitteessä III olevan 4 kohdan toisen alakohdan mukaisesti,(9) d) kunkin polttoainetyypin ja kunkin liitteessä III olevassa 5 kohdassa mainitun, suurimman nettotehon mukaisen luokan osalta: i) ensirekisteröityjen henkilöautojen määrä, ii) keskimääräiset hiilidioksidipäästöt liitteessä III olevan 5 kohdan kolmannen alakohdan mukaisesti, iii) suurin keskimääräinen nettoteho liitteessä III olevan 5 kohdan toisen alakohdan mukaisesti, e) kunkin polttoainetyypin ja kunkin liitteessä III olevassa 6 kohdassa mainitun iskutilavuusluokan osalta: i) ensirekisteröityjen henkilöautojen määrä, ii) keskimääräiset hiilidioksidipäästöt liitteessä III olevan 6 kohdan kolmannen alakohdan mukaisesti, iii) keskimääräinen iskutilavuus liitteessä III olevan 6 kohdan toisen alakohdan mukaisesti. 2. Vaihtoehtoisella käyttövoimalla toimivien ajoneuvojen osalta jäsenvaltioiden on lisäksi määriteltävä niiden alueella rekisteröityjen tällaisten ajoneuvojen lukumäärä. 3. Jos jäsenvaltion alueella rekisteröityjen ajoneuvojen massan mittausmenetelmä muuttuu, jäsenvaltion on ilmoitettava tästä komissiolle. 4. Jäsenvaltioiden on toimitettava komissiolle 1 ja 2 kohdassa tarkoitetut tiedot vuosittain. Tiedot on toimitettava ensimmäisen kerran viimeistään 1 päivänä heinäkuuta 2001. Tämän jälkeen kunakin kalenterivuonna seurantajärjestelmää varten kerätyt tiedot on toimitettava seuraavan vuoden 1 päivään huhtikuuta mennessä. Tiedot on toimitettava liitteessä IV kuvatussa muodossa. 5. Komission pyynnöstä jäsenvaltioiden on toimitettava myös 3 artiklan mukaisesti kerätyt tiedot. 5 artikla Jäsenvaltioiden on nimettävä toimivaltainen viranomainen, joka vastaa seurantajärjestelmään tarvittavien tietojen keräämisestä ja lähettämisestä, sekä ilmoitettava tästä komissiolle viimeistään kuuden kuukauden kuluttua tämän päätöksen voimaantulosta. 6 artikla Jäsenvaltioiden on ilmoitettava komissiolle viimeistään kuuden kuukauden kuluttua tämän päätöksen voimaantulosta, miten ne aikovat panna sen säännökset täytäntöön. Komissio voi näiden ilmoitusten perusteella pyytää lisätietoja tai jäsenvaltioita kuultuaan vaatia, että ehdotettuihin täytäntöönpanoa koskeviin sääntöihin tehdään muutoksia. 7 artikla Komissio antaa viimeistään 31 päivänä joulukuuta 2002 Euroopan parlamentille ja neuvostolle kertomuksen tällä päätöksellä perustetun seurantajärjestelmän toiminnasta. 8 artikla Seurantajärjestelmästä kalenterivuodesta 2003 lukien saatuja tietoja käytetään komission ja autonvalmistajien kesken sovittujen, ajoneuvojen hiilidioksidipäästöjen vähentämiseen tähtäävien vapaaehtoisten sitoumusten seurantaan ja tarvittaessa niiden tarkistamiseen. 9 artikla Komissio antaa kultakin kalenterivuodelta Euroopan parlamentille ja neuvostolle kertomuksen, joka perustuu komission jäsenvaltioilta saamiin päästöjen seurantaa koskeviin tietoihin. 10 artikla Välitavoitevuosia ja lopputavoitevuosia(10) koskevat kertomukset osoittavat sen, johtuvatko vähennykset valmistajien teknisistä toimista vai muista syistä, kuten kuluttajien käyttäytymisen muuttumisesta 11 artikla Tämä päätös on osoitettu kaikille jäsenvaltioille. Tehty Luxemburgissa 22 päivänä kesäkuuta 2000. Euroopan parlamentin puolesta Puhemies N. Fontaine Neuvoston puolesta Puheenjohtaja J. Sócrates (1) EYVL C 231, 23.7.1998, s. 6 ja EYVL C 83, 25.3.1999, s. 9. (2) EYVL C 40, 15.2.1999, s. 8. (3) Euroopan parlamentin lausunto, annettu 17. joulukuuta 1998 (EYVL C 98, 9.4.1999, s. 240), neuvoston yhteinen kanta, vahvistettu 23. helmikuuta 1999 (EYVL C 123, 4.5.1999, s. 13) ja Euroopan parlamentin päätös, tehty 2. joulukuuta 1999 (EYVL C 194, 11.7.2000, s. 46). Neuvoston päätös, tehty 16. toukokuuta 2000 ja Euroopan parlamentin päätös, tehty 17. toukokuuta 2000. (4) Neuvoston päätös 93/389/ETY, tehty 24 päivänä kesäkuuta 1993, yhteisön CO2-päästöjen ja muiden kasvihuonekaasupäästöjen valvontajärjestelmistä (EYVL L 167, 9.7.1993, s. 31). (5) EYVL L 42, 23.2.1970, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 98/91/EY (EYVL L 11, 16.1.1999, s. 25). (6) EYVL L 375, 31.12.1980, s. 36, direktiivi sellaisena kuin se on viimeksi muutettuna komission direktiivillä 93/116/EY (EYVL L 329, 30.12.1993, s. 39). (7) Neuvoston direktiivi 92/61/ETY, annettu 30 päivänä kesäkuuta 1992, kaksi- ja kolmipyöräisten moottoriajoneuvojen tyyppihyväksynnästä (EYVL L 225, 10.8.1992, s. 72), direktiivi sellaisena kuin se on muutettuna vuoden 1994 liittymisasiakirjalla. (8) Neuvoston direktiivi 80/1269/ETY, annettu 16 päivänä joulukuuta 1980, moottoriajoneuvojen moottorien tehoa koskevan jäsenvaltioiden lainsäädännön lähentämisestä (EYVL L 375, 31.12.1980, s. 46), direktiivi sellaisena kuin se on viimeksi muutettuna direktiivillä 97/21/EY (EYVL L 125, 16.5.1997, s. 31). (9) Jos henkilöauton massa esiintyy tyyppihyväksyntäasiakirjoissa tai vaatimustenmukaisuustodistuksessa sekä vähimmäis- että enimmäismääräisenä, jäsenvaltioiden on ilmoitettava ainoastaan kyseisen henkilöauton enimmäismassaa osoittava tieto. (10) Komission suositus 1999/125/EY (EYVL L 40, 13.2.1999, s. 49), komission suositus N:o 2000/303/EY (EYVL L 100, 20.4.2000, s. 55) ja komission suositus N:o 2000/304/EY (EYVL L 100, 20.4.2000, s. 57). LIITE I Tiedot, jotka jäsenvaltioiden on kerättävä ja lähetettävä komissiolle uusien henkilöautojen hiilidioksidipäästöjen seurantajärjestelmää varten Jotta uusien henkilöautojen hiilidioksidipäästöjä voitaisiin seurata yhteisön laajuisen järjestelmän avulla, jäsenvaltioiden on kerättävä vähimmäistiedot kustakin uudesta henkilöautosta, joka rekisteröidään yhteisössä ensimmäisen kerran. Tämä koskee ainoastaan yhteisön tyyppihyväksyntälainsäädännössä tarkoitettuja polttoaineita ja moottoritekniikoita. Jäsenvaltioiden on kerättävä ja tallennettava seuraavat tiedot kustakin uudesta henkilöautosta, kun se rekisteröidään yhteisössä ensimmäisen kerran: - hiilidioksidipäästöt (g/km) - polttoainetyyppi (esim. bensiini tai diesel) - valmistaja - massa (kg) - suurin nettoteho (kW) - iskutilavuus (cm3). LIITE II Tietojen laatu ja tarkkuus 1. Johdanto Henkilöautojen valmistajat voivat luokitella valmistamansa ajoneuvotyypin vaihtoehdoiksi ja edelleen muunnoksiksi. Tarkimmat tiedot tietyn henkilöauton hiilidioksidipäästöistä saadaan aina sitä muunnosta koskevista tiedoista, johon kyseinen auto kuuluu. Tästä syystä jäsenvaltioiden olisi kerättävä seurantajärjestelmää varten ainoastaan muunnoskohtaisia tietoja. 2. Tyyppihyväksyntäasiakirjojen käyttö seurantajärjestelmän tietojen lähteenä a) Tiedot, joita käytetään autojen hiilidioksidipäästöjen seurannassa (tai jotka kootaan sähköisiin tietokantoihin, jotta niitä voidaan käyttää autojen hiilidioksidipäästöjen seurantajärjestelmässä myöhemmin), on kerättävä virallisista tyyppihyväksyntäasiakirjoista, jotka seuraavat tyyppihyväksynnän myöntämistä koskevan ilmoituksen mukana, jonka kansalliset tyyppihyväksyntäviranomaiset jakavat toisilleen direktiivin 70/156/ETY mukaisesti. b) Kansallisten tyyppihyväksyntäviranomaisten toisilleen jakamat tyyppihyväksyntäasiakirjat voivat sisältää tietoja, jotka koskevat useita eri muunnoksia. Sen vuoksi on tärkeää, että tämän direktiivin soveltamisalaan kuuluvan uuden henkilöauton asianmukaiset tiedot tunnistetaan oikein tyyppihyväksyntäasiakirjoista. Tiettyä muunnosta koskevat tiedot on sen vuoksi valittava ajoneuvon tyyppi-, vaihtoehto- ja muunnosnumeroiden perusteella, jotka käyvät ilmi vaatimustenmukaisuustodistuksesta. Vaatimustenmukaisuustodistuksessa on ehdottomasti oltava tiedot tietyn autotyypin tietystä muunnoksesta. 3. Mahdolliset tietolähteet a) Muunnoskohtaisten tietojen ottaminen tyyppihyväksyntäasiakirjoista Kun tyyppihyväksyntäasiakirjoja käytetään tätä direktiiviä sovellettaessa seurantajärjestelmän tietojen lähteenä, niiden käyttöön voi liittyä kaksi merkittävää virhelähdettä. Ensiksi virheitä voi syntyä silloin, kun valmistusasiakirjojen paperilla esitetyt tiedot muunnetaan sähköiseen muotoon, jotta niitä voitaisiin käyttää tyyppihyväksyntätiedoista kootun tietokannan luomiseen. Nämä virheet johtuvat useimmiten inhimillisestä erehdyksestä. Toinen mahdollisuus on, että virhe tapahtuu, kun tyyppihyväksyntätiedoista kootuista tietokannoista otetaan tietoja. Tietokantoihin sisältyvistä tiedoista olisi voitava tunnistaa kyseistä muunnosta koskevat tiedot ainutkertaisen tyyppi-, vaihtoehto- ja muunnosnumeroyhdistelmän avulla, joka on ilmoitettu vaatimustenmukaisuustodistuksessa. b) Tietojen siirto vaatimustenmukaisuustodistuksesta sähköiseen rekisteritiedostoon Kun uusi henkilöauto rekisteröidään, sen vaatimustenmukaisuustodistukseen sisältyvät, paperilla esitetyt tiedot siirretään sähköisessä muodossa rekisteritiedostoon, jolloin on olemassa vaara, että tiedostoon siirretään virheellisiä tietoja. Nämä virheet johtuvat useimmiten inhimillisestä erehdyksestä. c) Valmistajien suorittama automaattinen tietojen siirto rekisteriviranomaisille Joissakin jäsenvaltioissa valmistajia vaaditaan lähettämään vaatimustenmukaisuustodistukseen sisältyvät tiedot sähköisessä muodossa rekisteriviranomaisille (tai suoraan rekisteritiedostoon). Tällöin on mahdollista, että samalla siirretään virheellisiä tietoja, minkä vuoksi järjestelmän luotettavuus olisi varmistettava. LIITE III Menetelmät, joilla uusien henkilöautojen hiilidioksidipäästöjä (CO2-päästöjä) koskevat seurantatiedot määritellään Tässä liitteessä kuvataan komissiolle toimitettavat seurantatiedot. Seurantatiedot tuotetaan uusien henkilöautojen ensimmäisen rekisteröinnin yhteydessä kerätyistä käsittelemättömistä tiedoista (katso liite I) jäljempänä kuvattuja menetelmiä noudattaen. Tarkka muoto, jossa tiedot lähetetään komissiolle, esitetään liitteessä IV. Toistaiseksi otetaan huomioon ainoastaan polttoaineet ja moottoritekniikat, joista on säädetty yhteisön tyyppihyväksyntälainsäädännössä. Seurantajärjestelmässä voidaan käyttää ainoastaan sellaisia uusia henkilöautoja koskevia tietoja, joita ei ole rekisteröity aikaisemmin yhteisössä. Henkilöautot, jotka on rekisteröity aikaisemmin yhteisössä tai sen ulkopuolella, on nimenomaan jätetty tämän päätöksen soveltamisalan ulkopuolelle. 1. Ensirekisteröityjen henkilöautojen määrät polttoainetyypin mukaan laskettuina (Nf) Jäsenvaltioiden on määriteltävä kunkin polttoainetyypin (bensiini ja diesel) osalta niiden uusien henkilöautojen kokonaismäärä, jotka on rekisteröity ensimmäisen kerran niiden alueella. Kunkin polttoainetyypin, f, mukaan laskettu ensimmäisen kerran rekisteröityjen uusien henkilöautojen määrä on yhtä kuin Nf. 2. Tiettyä polttoainetyyppiä käyttävien ensirekisteröityjen henkilöautojen keskimääräiset CO2-päästöt (Sf,ave) Kaikkien tiettyä polttoainetyyppiä käyttävien ensirekisteröityjen henkilöautojen CO2-päästöjen keskiarvo (Sf,ave) saadaan laskemalla yhteen yksittäisten tiettyä polttoainetyyppiä käyttävien ensirekisteröityjen henkilöautojen keskimääräiset CO2-päästöt Sf ja jakamalla näin saatu summa samaa polttoainetyyppiä käyttävien ensirekisteröityjen henkilöautojen määrällä Nf. >PIC FILE= "L_2000202FI.000702.EPS"> 3. Uusien henkilöautojen jakautuminen CO2-päästöluokkiin Kunkin polttoainetyypin osalta kirjataan, kuinka monta ensirekisteröityä henkilöautoa kuuluu kuhunkin seuraavaan CO2-päästöluokkaan: < 60, 60-80, 81-100, 101-120, 121-140, 141-160, 161-180, 181-200, 201-250, 251-300, 301-350, 351-450 ja > 450 g/km. Jos tiettyyn CO2-päästöluokkaan c kuuluvien ja tiettyä polttoainetyyppiä f käyttävien uusien henkilöautojen määrä on Nf,c, kyseisten ajoneuvojen keskimääräiset CO2-päästöt Cf,c,ave saadaan laskemalla yhteen kaikkien uusien henkilöautojen ajoneuvokohtaiset CO2-päästöt Cf,c ja jakamalla näin saatu summa henkilöautojen määrällä Nf,c. >PIC FILE= "L_2000202FI.000703.EPS"> 4. Uusien henkilöautojen jakautuminen massaluokkiin Massaluokat ovat seuraavat: < 650, 650-750, 751-850, 851-950, 951-1050, 1051-1150, 1151-1250, 1251-1350, 1351-1550, 1551-1750, 1751-2000, 2001-2250, 2251-2500, 2501-2800 ja > 2800 kg. Kunkin polttoainetyypin osalta kirjataan, kuinka monta ensirekisteröityä henkilöautoa kuuluu kuhunkin massaluokkaan, sekä kyseisten ajoneuvojen keskimääräinen massa ja niiden keskimääräiset CO2-päästöt. Jos tiettyyn massaluokkaan m kuuluvien ja tiettyä polttoainetyyppiä f käyttävien uusien henkilöautojen määrä on Nf,m, kyseisten ajoneuvojen keskimääräinen massa Mf,m,ave saadaan laskemalla yhteen kaikkien uusien henkilöautojen ajoneuvokohtaiset massat Mf,m ja jakamalla näin saatu summa henkilöautojen määrällä Nf,m. >PIC FILE= "L_2000202FI.000704.EPS"> Jos Sf,m tarkoittaa tiettyyn massaluokkaan m kuuluvan ja tiettyä polttoainetyyppiä f käyttävän henkilöauton CO2-päästöjä, tällaisten henkilöautojen CO2-päästöjen keskiarvo saadaan vastaavasti seuraavasti: >PIC FILE= "L_2000202FI.000705.EPS"> 5. Ensirekisteröityjen henkilöautojen jakautuminen suurimman nettotehon mukaisiin luokkiin Suurimman nettotehon mukaiset luokat ovat seuraavat: < 30, 30-40, 41-50, 51-60, 61-70, 71-80, 81-90, 91-100, 101-110, 111-120, 121-130, 131-140, 141-150, 151-160, 161-170, 171-180, 181-200, 201-250, 251-300 ja > 300 kW. Kunkin polttoainetyypin osalta kirjataan, kuinka monta ensirekisteröityä henkilöautoa kuuluu kuhunkin nettoteholuokkaan, sekä kyseisten ajoneuvojen suurimpien nettotehojen keskiarvo ja niiden keskimääräiset CO2-päästöt. Jos tiettyyn suurimman nettotehon mukaiseen luokkaan p kuuluvien ja tiettyä polttoainetyyppiä f käyttävien uusien henkilöautojen määrä on Nf,p, kyseisten ajoneuvojen suurimpien nettotehojen keskiarvo Pf,p,ave saadaan laskemalla yhteen kaikkien uusien henkilöautojen ajoneuvokohtaiset suurimmat nettotehot Pf,p ja jakamalla näin saatu summa henkilöautojen määrällä Nf,p. >PIC FILE= "L_2000202FI.000801.EPS"> Jos Sf,p tarkoittaa tiettyyn suurimman nettotehon mukaiseen luokkaan p kuuluvan ja tiettyä polttoainetyyppiä f käyttävän henkilöauton CO2-päästöjä, tällaisten henkilöautojen CO2-päästöjen keskiarvo saadaan seuraavasti: >PIC FILE= "L_2000202FI.000802.EPS"> 6. Ensirekisteröityjen henkilöautojen jakautuminen iskutilavuusluokkiin Iskutilavuusluokat ovat seuraavat < 700, 700-800, 801-900, 901-1000, 1001-1100, 1101-1200, 1201-1300, 1301-1400, 1401-1500, 1501-1600, 1601-1700, 1701-1800, 1801-1900, 1901-2000, 2001-2100, 2101-2200, 2201-2400, 2401-2600, 2601-2800, 2801-3000, 3001-3500, 3501-4500 ja > 4500 cm3. Kunkin polttoainetyypin osalta kirjataan, kuinka monta ensirekisteröityä henkilöautoa kuuluu kuhunkin iskutilavuusluokkaan, sekä kyseisten ajoneuvojen iskutilavuuksien keskiarvo ja niiden keskimääräiset CO2-päästöt. Jos tiettyyn iskutilavuusluokkaan c kuuluvien ja tiettyä polttoainetyyppiä f käyttävien uusien henkilöautojen määrä on Nf,c, kyseisten ajoneuvojen iskutilavuuksien keskiarvo Cf,c,ave saadaan laskemalla yhteen kaikkien uusien henkilöautojen ajoneuvokohtaiset iskutilavuudet Cf,c ja jakamalla näin saatu summa henkilöautojen määrällä Nf,c. >PIC FILE= "L_2000202FI.000803.EPS"> Jos Sf,c tarkoittaa tiettyyn iskutilavuusluokkaan c kuuluvan ja tiettyä polttoainetyyppiä f käyttävän henkilöauton CO2-päästöjä, tällaisten henkilöautojen CO2-päästöjen keskiarvo saadaan seuraavasti: >PIC FILE= "L_2000202FI.000804.EPS"> LIITE IV Komissiolle lähetettävien seurantatietojen muoto Seuraavassa esitetään pääpiirteittäin, missä muodossa jäsenvaltioiden on lähetettävä komissiolle seurantatiedot, jotka on laskettu liitteessä III kuvattuja menetelmiä käyttäen. 1. Kaikkien tiettyä polttoainetyyppiä käyttävien ensirekisteröityjen henkilöautojen CO2-päästöjen keskiarvo Jäsenvaltioiden on ilmoitettava kunkin pottoainetyypin osalta ensirekisteröityjen henkilöautojen määrä ja näiden henkilöautojen CO2-päästöjen keskiarvo. Tiedot esitetään jäljempänä kuvatulla tavalla taulukkona, jossa CO2-päästöjen arvot on pyöristetty lähimpään kokonaislukuun. >TAULUKON PAIKKA> 2. Keskimääräiset CO2-päästöt valmistajan ja polttoainetyypin mukaan laskettuna Kaikkia ensirekisteröityjä henkilöautoja koskevat tiedot on jaettava valmistajan mukaisiin luokkiin ja edelleen polttoainetyypin (esim. bensiini ja diesel) mukaisiin alaluokkiin. Jäsenvaltioiden on esitettävä kustakin alaluokasta kaikkien CO2-päästöjen keskiarvo ja niiden henkilöautojen määrä, jonka perusteella se on laskettu. Vaaditut tiedot lähetetään jäljempänä esitetyn taulukon muodossa. Tässäkin CO2-päästöjen keskiarvot pyöristetään lähimpään kokonaislukuun. >TAULUKON PAIKKA> 3. Uusien henkilöautojen jakautuminen CO2-päästöluokkiin Jäsenvaltioiden on ilmoitettava kunkin polttoainetyypin osalta jäljempänä kuvatussa muodossa, valmistajakohtaisesti ja kaikkien valmistajien osalta, kuinka monta uutta henkilöautoa on kirjattu kuhunkin CO2-päästöluokkaan. >PIC FILE= "L_2000202FI.001001.EPS"> 4. Uusien henkilöautojen jakautuminen massa-, teho- ja iskutilavuusluokkiin Ajoneuvot jaetaan massan, tehon ja iskutilavuuden mukaan eri luokkiin, ja kustakin luokasta kerätyt tiedot lähetetään komissiolle. Kustakin luokasta esitetään valmistajan ja kaikkien valmistajien osalta tiedot henkilöautojen keskimääräisestä massasta, tehosta ja iskutilavuudesta ja niiden CO2-päästöjen keskiarvosta. Massan, tehon ja iskutilavuuden sekä CO2-päästöjen arvot on pyöristettävä lähimpään kokonaislukuun. >PIC FILE= "L_2000202FI.001101.EPS"> >PIC FILE= "L_2000202FI.001201.EPS"> >PIC FILE= "L_2000202FI.001301.EPS">